OpenLLM-France/wikimedia huggingface dataset:
# Joan Beaumont

Joan Beaumont (1419ko apirilaren 3a - 1487ko martxoaren 27a) Nafarroako Erresumako kantzilerra eta Karlos Vianako printzearen irakaslea izan zen.

## Biografia

Karlos Beaumonten semea eta Leringo kondearen anaia; Vianako printzearen alde jarri zen, Nafarroako erregetzarako gerra piztu zenean (1451). 1454an Iruñeko apezpiku izateko bere hautagaitza aurkeztu zuen baina, Maria Kristina Erbiti bere maitalearekin batera seme natural- Martin Beaumont eta Menaldo Beaumont- zituenez, Martin Peraltakoa II.a hautatu zuten. Ordain gisa, 1455eko ekainean Printzeak Abarca eta Aberoako bizkonde izendatu zuten.
1460an Printzearekin batera Bartzelonara joan zen. Bi urte geroago, Kataluniako Gerra Zibila hasi zenean, matxinoen alde egin zuen eta urte hartako irailaren 12an, Kataluniako erregeorde zela, Henrike IV.a Gaztelakoari koroa eskaini zion. Honek ezetz erantzun eta Joanek Vilafranca del Penedès errenditu eta 1464. urtean Aragoiko erregearen esanetara jarri, eta ondasun guztiak itzuli zizkioten. San Joan Jerusalemgoaren ordenako abadea izan zen, eta Garesko komentua eta erietxea eraiki zituen.
Zuhaitz genealogikoa :
Martín de Beaumont
Luis Nafarroakoa
Karlos Beaumontekoa
Joan Beaumont
Menaldo de Beaumont
Marie de Lizarazu
Frantses Beaumont :

## Erreferentziak

* ↑ Lur entziklopedietatik hartua.
* ↑ Morales Roca, Francisco José. (1999). Prelados, abades mitrados, dignidades capitulares y caballeros de las Ordenes Militares habilitados por el brazo eclesiástico en las Cortes del Principado de Cataluña. .
* ↑ Lur entziklopedietatik hartua.

## Kanpo estekak

* Datuak: Q2545460
# Joan Birman

Joan Sylvia Lyttle Birman (New York, 1927ko maiatzaren 30a) estatubatuar matematikaria da, trentza teorian eta korapilo teorian espezializatua. Bere Braids, Links, and Mapping Class Groups liburua gairako sarrera estandarra bihurtu da, gaur egungo ikartzaile askok bertatik ikasi dutelarik. Gaur egun, Birman Ikerketa-Irakasle Emerita da Barnard Collegen, Columbia Unibertsitatean, non 1973a geroztik dagoen.

## Hezkuntza

Birman matematikan lizentziatu zen Barnard Collegen (1948) eta fisikako masterra egin zuen Columbia Unibertsitatean (1950). Bere Ph.D. matematika Ph.D.a 1968an lortu zuen Courant Institutuan (NYU) Wilhelm Magnusek gainbegiraturik, 41 urte zituenean. Bere tesiaren izanburua Braid groups and their relationship to mapping class groups izan zen.

## Karrera

Birmanen lehen lanpostua Stevens Institute of Technologyn izan zen (1968-1973). Gainera, Princeton Unibertsitateko irakasle bisitaria izan zen aldi horretan. 1973an, Barnard Collegeko fakultatera batu zen. 1987an Matematikako Emakumeen Elkarteak Noether Irakaslea izendatu zuen; hitzaldi honek matematika zientzietan ekarpen oinarrizko eta iraunkorrak egin dituzten emakumeak ohoretzen ditu. 1988ko udan Institute for Advanced Studyn gonbidatua izan zen. Bestalde, Sloan Fundazioaren Ikaskide (1974-76) eta Guggenheim Fundazioaren Ikaskide (1994-95) izan da. 1996an Chauvenet Saria irabazi zuen.
2012an Matematiken Elkarte Amerikarreko partaide bihurtu zen. Bere doktorego-ikasleak, besteak beste, Józef Przytycki barne hartzen ditu.

## Erreferentziak

* ↑ Larry Riddle. "Joan S. Birman", Biographies of Women Mathematicians
* ↑ Joan Sylvia Birman, Mathematics Genealogy Projet
* ↑ Noether Lectures. (Noiz kontsultatua: 2016ko uztailaren 2a).
* ↑ (Ingelesez) «Scholars» Institute for Advanced Study (Noiz kontsultatua: 2017-02-27).
* ↑ Birman, Joan. (1993). «New Points of View in Knot Theory» American Mathematical Society.
* ↑ List of Fellows of the American Mathematical Society, retrieved 2012-11-10.
* Datuak: Q450308
# Joan Borboikoa eta Battenbergekoa

Joan Borboikoa eta Battenbergekoa (San Ildefonso, Segovia, Espainia, 1913ko urtarrilaren 20a - Iruñea, Nafarroa Garaia, 1993ko apirilaren 1a) Joan Karlos I.a Espainiako erregearen aita izan zen.

## Biografia

Espainiako Errege Etxeko burua izan zen 1941. urtetik 1977. urtera arte. Espainiako Koroarako hautagaia izan zen, baina 1977an erregetza eskubideei uko egin zien bere seme Joan Karlos I.aren mesedetan. Alfontso XIII.a erregearen hirugarren semea izan zen. Alfontso eta Jakue anaia zaharrek dinastia-eskubideei uko egin zieten, eta bera bihurtu zen printze oinordea.
Maria de las Mercedes Borboikoarekin ezkondu zen 1935ean. Espainiako Gerra Zibila 1936an hasi zenean, matxinatuen taldean sartu nahi izan zuen, baina ez zuten onartu. Alfontso XIII.a hil zenean (1941) Bartzelonako konde titulua hartu zuen. 1946tik aurrera Estorilen (Portugal) bizi izan zen. Monarkia demokratikoaren alde egin zuen, eta horregatik Espainiako lurretan sartzea debekatu zioten. Francisco Franco hil zenean (1975), bere seme Joan Karlos I.a erregetzara igo zen. 1997an ondorengotza-eskubideei uko egin zien, historiaren arabera berari zegokiona semearen eskuetan jarriz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313857
* Multimedia: Infante Juan, Count of Barcelona / Q313857
# Joan Blaeu

Joan Blaeu (Alkmaar, 1596ko irailaren 23a - Amsterdam, 1673ko abenduaren 21a) herbeheretar kartografoa izan zen.
Willem Blaeu kartografoaren semea izan zen. 1620an legeetan doktore bihurtu zen, baina aitaren kartografo lanarekin bat egin zuen. 1635ean Atlas Novus (Theatrum orbis terrarum, sive, Atlas novus) argitaratu zuten bi liburukitan. Aita 1638an hil ondoren, kartografia-ikasketaz arduratu zen Cornelius anaiarekin batera.
1649an munduaren mapa bat argitaratu zuen, Nova et Accuratissima Terrarum Orbis Tabula izenekoa, Abel Tasmanen aurkikuntzak biltzen zituena. Mapa teoria heliozentrikoaren arabera egindako lehena izan zen. 1649an Holandako hirien mapa bilduma bat egin zuen, Toonneel der Steeden izenekoa.
* Datuak: Q379677
* Multimedia: Joan Blaeu / Q379677
# Joan Binies

Joan Binies (Tutera, XVI-XVII. mendeak) eskultore nafarra izan zen. Pedro Martínez eskultorearekin eta Joan Lunbier margolariarekin egin zuen lan. Harenak dira, besteak beste, Elizondoko Kristo gurutziltzatua, Murchanteko Pasioko pasoa, Buñuelgo Santa Ana eta San Migelen irudiak, Iruñeko Kristo gurutziltzatua eta Jesus Haurtxoa, Ablitasko San Jose, Sartaguda eta Cintruenigoko erretaulak eta Tuterako ikastetxe-elizako santutegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260415
# Joan Bosco

Joan Bosco (italieraz: Giovanni Melchiorre Bosco; I Becchi, 1815eko abuztuaren 16a - Turin, 1888ko urtarrilaren 31), Don Bosco izenez ere ezaguna, italiar apaiz, hezitzaile eta idazlea izan zen, Salestar Elkartearen eta Maria Laguntzailearen Alaben Institutuaren sortzailea. Pio XI.ak santu aitortu zuen 1934ko apirilean. Jaieguna urtarrilaren 31n ospatzen da.

## Bizitza

Joan Bosco Italiako Piemonten sortu zen, 1815eko abuztuaren 16an. Gurasoak, Francesco Bosco eta Margarita Occhiena, nekazariak ziren. Bi urte besterik ez zituela aita hil zitzaion. Hamasei urte zituelarik, Chieriko apaizgaitegian sartu zen. Diakonotza harturik, Turingo seminario nagusira joan zen. Bertan, babesgabeko mutiko batzuk biltzen zituen igandero, eskola eta jolastoki zen egitura batean. Laster ikaskuntza-tailerrak eraikitzea erabaki zuen. Lehenbiziko biak 1853an inauguratu ziren. 1856an, 650 ikasle (150 barneko eta 500 kanpoko), lau tailer, inprimategi bat, latineko lau eskola eta hamar apaiz zeuden.
1859an, San Frantzisko Saleskoaren Elkartea sortu zuen, eta 1872an Maria Laguntzailearen Alaben Institutua emakume-kongregazioa, Maria Mazzarelloren laguntzaz. Italiako agintari zibil eta erlijiosoen errespetua izan zuen, eta baita ospe handia atzerrian ere. Haren obra bizkor hedatu zen, askotan agintari eklesiastikoen eta estatuburuen eskariz; Don Bosco bizi zela, Argentina, Uruguai, Brasil, Txile eta Ekuadorren kokatu ziren salestarrak.
1888an hil zen, 72 urte zituela. Andre Maria Laguntzailearen basilikan hilobiratu zuten; hil eta denbora gutxira Valsaliceko salestarren etxera eraman bazuten ere, geroago basilikara eraman zuten berriz ere, eta han dago gaur egun. Pio XI.ak santu aitortu zuen 1934ko apirilean, hil eta 46 urte geroago, eta Joan Paulo II.ak Gazteen aita, maisu eta laguna titulua eman zion. Hainbat herrik, probintziak, parkek, kalek, museok, unibertsitatek eta, batez ere, ikastetxek daramate haren izena.

## Erreferentziak

* ↑ Agirre, Kepa. Don Bosco: gaurko munduak eta gaztediak bear zaituei!. karmelaldizkaria.eus (Noiz kontsultatua: 2017-1-28).
* 1 2 Don Bosco eta lanbide-heziketa. salesianos.es (Noiz kontsultatua: 2017-1-28).
* ↑ Lur entziklopedietatik hartua.

## Kanpo estekak

* Don Bosco, italieraz.
* Don Boscoren bizitza, gaztelaniaz.
* Datuak: Q146183
* Multimedia: John Bosco / Q146183
# Kalmukerazko Wikipedia

Kalmukerazko Wikipedia Wikipediaren kalmukerazko edizioa da. 2009ko urriaren hasieran 166 artikulu zituen eta Wikipedien zerrendan 232.a zen.

## Kanpo estekak

* Kalmukerazko Wikipedia
* Datuak: Q4210231
* Multimedia: Kalmyk Wikipedia / Q4210231
# Kalmuk

Kalmuka (kalmukeraz: Хальмгуд, Halm'gud) Mendebaldeko mongolen ondorengoei ematen zaien izena da. Kalmuk gehienak Errusiako Kalmukia Errepublika Autonomoan bizi dira, Kaspiar itsasoaren ipar-mendebaldean hedatzen diren estepetan. Budismo tibetarra da gehiengoaren erlijioa eta kalmukeraz mintzatzen dira.
Jatorriz, kalmuka hegoaldeko Siberiako herria zen. Toghon Temur-en gidaritzapean, inperio bihurtu zen 1334 inguruan. XVII. mendearen hasieran Kaspiar itsasoaren iparraldera emigratu zuten. 1771n askok Mongoliara itzultzea erabaki zuten, baina gehienak bidean hil ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/02/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .
* ↑ Kalmyk-Oirat, Western Mongul in Russia Joshuaproject.net

## Kanpo estekak

* Datuak: Q190209
* Multimedia: Kalmyks / Q190209
# Kalmukia

Kalmukia edo Kalmukiako Errepublika (errusieraz: Респу́блика Калмы́кия, translit.: Respublika Kalmykia; kalmukeraz: Хальмг Тангч, Haljmg Taŋč), batzuetan Kalmukia-Jalmg Tangch deitua, Errusiako subjektu federal bat da, errepublika bat zehazki, Hegoaldeko Barruti Federalean kokaturik dagoena. 76.100 km²ko eremua du, eta 2010ean 289.481 biztanle zituen. Hiriburua Elista da.

## Geografia

Errusiaren Europa aldeko hegoaldean dago, Kaspiar itsasoaren ertzean, Volga ibaiaren eta Kaukaso mendien arteko lautadan. Hiri nagusiak Elista, hiriburua, Gorodovikovsk eta Lagan dira.

## Biztanleak

2010eko erroldaren arabera, Kalmukiak 289.481 biztanle zituen, eta talde etnikorik ugariena (%57,4) Kalmuka zen. Errusiarrak %30,2, darginak %2,7, txetxenak %1,2, kazakak %1,7, turkiarrak %1,3, avarak %0,8, ukrainarrak %0,5 eta germaniarrak %0,4 ziren Kalmukak XVII. mendean Asiatik etorriak dira. Erlijio nagusia budismoa da.

## Ekonomia

Lurraldearen erdia baino gehiago itsasoaren maila baino beherago dago, Kaspiar itsasoaren sakana handian. Nekazaritza ureztatze artifizialari esker egiten da. Abere-hazkuntzan behiak dira aipagarrienak.
Industriari dagokionez, arrantzarekin loturik daudenak eta eraikuntza-gaiak dira nagusiak.

## Historia

1917ko Errusiako Iraultzaren ondoren, lurralde autonomo gisa antolatu zen. 1935ean, errepublika autonomo bihurtu zen. 1943an, kalmukak alemaniar nazien laguntzaile zirela salaturik, errepublika autonomoa kendu egin zen. 1957an, ordea, lurralde autonomo bilakatu, eta hurrengo urtean errepublika autonomo bihurtu zen berriro.

## Irudi-galeria

* Kalmukiako mapa fisikoa
* Elistako Urrezko Tenplua
* Kalmuka eta tartaroa, 1800

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Exonimia: Errusia Euskaltzaindia.net
* 1 2 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Kalmukia Berriaren Estilo Liburua. Berria.info

## Kanpo estekak

* (Ingelesez) Kalmukiako gobernuaren webgunea Kalm.ru
* (Ingelesez) «Regions and territories: Kalmykia» Bbc.co.uk
* Datuak: Q3953
* Multimedia: Kalmykia / Q3953
# Kalnik

Kalnik Kroaziako udalerri bat da, Koprivnica-Križevci eskualdean. Azken zentsuaren arabera 1.154 biztanle zituen.

## Kanpo estekak

* Datuak: Q1096087
* Multimedia: Kalnik / Q1096087
# Kalo

Kaloa Europa hegoaldeko ijitoen hizkuntza da, erromanieraren dialektoa. Iberiar penintsulan mintzatua, batez ere. Jatorrizko hizkuntzaren elementuak gordez, gaztelaniaren edo katalanaren zenbait hitz eta, batik bat, euren gramatika bereganatu ditu.
Talde etniko horren bizimodu gogorra eta estigma historikoagatik, ezkutatutako hizkuntza izan da: taldekoak ez zirenek ez ulertzeko erabiltzen zen. Hori dela eta, gaur egun, gramatika eta sintaxia galduta daude, neurri handi batean. Ijitoen taldeak eta Gobernuz kanpoko erakundeak bultzatzeko eta berreskuratzeko ahaleginak egiten ari dira.

## Eragina gaztelanian

Gaztelaniak zenbait hitz hartu dizkio:
* gachó (jatorrizko gadjó, "gizona")
* chava (chavó, "mutikoa", jatorriz "semea" adierazteko erabiltzen zena)
* parné ("dirua")
* chorar ("lapurtu")
* currelar edo currar ("lan egin")
* fetén ("bikaina")
* molar ("gustukoa izan")
* pinrel (pinré, "oina")
* biruji ("hotza")
* piltra ("ohea")
* churumbel ("umea, haurra")

## Ikus, gainera

* Erromintxela
* Europako hizkuntza gutxituak

## Kanpo estekak

* Datuak: Q35466
# Kalmthout

Kalmthout (nederlanderaz ahoskatua: ˈkɑlmtɦʌu̯t) Belgikako iparraldean dagoen udalerria da, Flandriako Anberesko probintzian dagoena. Udalerriaren barruan herri hauek daude: Kalmthout, Achterbroek eta Nieuwmoer. 2015eko urtarrilaren 1ean 18.126 biztanle zituen.

## Kanpo estekak

* (Nederlanderaz) Webgune ofiziala
* Datuak: Q724777
* Multimedia: Kalmthout / Q724777
# Kalnište

Kalnište Eslovakiako udalerri bat da, Svidníkeko barrutian kokatuta. 8,66 km²ko azalera du eta 547 biztanle 2017ko datuen arabera.

## Historia

Idatzizko lehen aipamena 1363. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1123062
* Multimedia: Kalnište / Q1123062
# Kalná nad Hronom

Kalná nad Hronom Eslovakiako udalerri bat da, Leviceko barrutian kokatuta. 34,13 km²ko azalera du eta 2069 biztanle 2017ko datuen arabera.

## Historia

Idatzizko lehen aipamena 1209. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q572345
* Multimedia: Kalná nad Hronom / Q572345
# Kalmukera

Kalmukera (Хальмг келн, Xal‘mg keln) altaitar hizkuntza da, kalmukiarren hizkuntza. 1943an sobietarrek kalmukiarrak deserritu zituztenetik arriskuan dago.

## Erreferentziak

* ↑ Euskaltzaindia. (2007-03-30). 38. araua - Munduko estatu-izenak. .
* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2019-05-03).

## Kanpo estekak

* Datuak: Q33634
* Multimedia: Kalmyk Oirat language / Q33634
# Kalná Roztoka

Kalná Roztoka Eslovakiako udalerri bat da, Sninako barrutian kokatuta. 22,79 km²ko azalera du eta 560 biztanle 2017ko datuen arabera.

## Historia

Idatzizko lehen aipamena 1568. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1123045
* Multimedia: Kalná Roztoka / Q1123045
# América, América (Nino Bravo)

América, América (euskaraz Amerika, Amerika) Nino Bravo espainiar abeslariaren abesti bat da, 1973eko ...y volumen 5 (...eta 5 bilduma) diskoan argitaratu zen, jada abeslaria auto istripu baten ondorioz bi urte aurretik hila zela.

## Kanpo estekak

* América, América abestia entzungai. Youtube.com (Gaztelaniaz)
* Datuak: Q25218341
# América Dourada

América Dourada Brasilgo udalerri bat da, Bahiako estatuan kokatua. 15.137 biztanle ditu 837,723 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762100
* Multimedia: América Dourada / Q1762100
# Amélie de Montchalin

Amélie de Montchalin (Lyon, 1985eko ekainaren 19a) frantziar politikari eta ekonomialaria da, 2019ko martxoaz geroztik Europako Gaietarako Estatu idazkaria. 2017 eta 2019 artean diputatu izan zen Asanblea Nazionalean.

## Biografia

1985eko ekainaren 19an jaio zen Lyonen.​ Merkataritza Goi Mailako Ikasketen Eskolan (HEC) eta Harvard Kennedy Schoolen lizentziatu zen.​ Axa eta BNP Paribasen lan egin zuen. Juppetismoaren orbitatik hurbil, nahiz eta UMP/LRko kide izan ez, 2016ko abenduan sartu zen Renaissance-n. 2017ko Essonneko seigarren barrutirako legebiltzar hauteskundeetan Asanblea Nazionaleko diputatu aukeratu zuten. 2019ko martxoaren 31n, Europako Gaietarako Estatu idazkari izendatu zuten.
2020ko uztailean Jean Castex lehen ministro izendatu ostean, Eraldaketa eta Zerbitzu Publikoko ministro izendatu zuten.

## Erreferentziak

* ↑ La Kennedy School de Harvard, laboratoire de la macronie
* ↑ Amélie de Montchalin, désignée députée de l'année : "Plus la parole d'un député est solitaire, moins elle porte"
* ↑ Amélie de Montchalin, de l’Europe à la fonction publique

## Kanpo estekak

* Datuak: Q30379410
* Multimedia: Amélie de Montchalin / Q30379410
# Karlota Luxenburgokoa

Karlota Nassau-Weilburg eta Bragantzakoa, jaiotzez Charlotte Adelgonde Élise/Elisabeth Marie Wilhelmine (Colmar-Berg, 1896ko urtarrilaren 23a - Fischbach, 1985eko uztailaren 9a) Luxenburgoko dukesa izan zen 1919-1964 bitartean. Maria-Adelaid ahizparen ondorengoa izan zen, eta 1964an Joan printzea bere semearen alde abdikatu zuen. I. Mundu Gerran Alemaniaren aldeko zelako fama zabaldu zen. II. Mundu Gerran Kanadara ihes egin zuen. Bere erreinaldian Luxenburgo Europa modernoan txertatu zen: bi bider aldatu zen konstituzioa (1919 eta 1948).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/3/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Frantsesez) Bernier Arcand, Philippe. (2010). «L’exil québécois du gouvernement du Luxembourg» Histoire Québec 15 (3): 19–26. ISSN 1201-4710. (Noiz kontsultatua: 2023-05-17).

## Kanpo estekak

* Datuak: Q155608
* Multimedia: Charlotte, Grand Duchess of Luxembourg / Q155608
# Karlovac

Karlovac (alemanieraz Karlstadt, hungarieraz Károlyváros) izen bereko eskualdeko hiriburua da, Kroaziaren erdialdean kokaturik dagoena..

## Geografia

Eskualdeak barneko eta kostaldeko Kroazia elkartzen ditu. Karlovac Zagreb eta Rijeka arteko autopistak zeharkatzen du, Zagreb 56 kilometrotara eta Rijeka 130era dituelarik.

## Historia

Izenak Karlosen hiria esan nahi du, Karlos II.a Austriakoak sortu baitzuen 1579an Austriar Inperioaren hegoaldea otomandarren erasoetatik babesteko. Kupa eta Korana ibaiek bat egiten duten tokian eraiki zen sei puntako izarraren itxurako gotorlekua. Hiria handituz joan ahala Mrežnica eta Dobra errekak ere hartu zituen.
Zazpi aldiz saiatu ziren otomandarrak hiria hartzen, azkena 1672an, baina ez zuten sekula lortu. Baina 1594ko suteak hiriaren zati handiena erre zuen eta 1773ko izurri pneumonikoak biztanleriaren erdia hil zuen.
XX.mendean hiriaren garrantzia gutxituz joan zen eta Kroaziaren independentziaren gerran oso kaltetua gertatu zen.

## Ekonomia

Tradizionalki Karlovačko garagardoaren ekoizpena izan da hiriko industria handiena. 2000 urtetik aurrera ordea armagintzan diharduen HS Produkt enpresa da hiriko garrantzitsuena.

## Ondasun nabarmenak

Karlovac hiriak bi ezizen ditu, Lau ibaien hiria eta Parkeen hiria. Parkeak aintzinako gotorleku militarrean eraiki dira eta Ginkgo zuhaitz bat da bertako altxorra.
Hiriaren gainaldean Dubovac gaztelua dago, XIII mendean eraikitakoa.

## Iruditegia

* Hirutasun santuaren eliza.
* Dubovac gaztelua.
* San Nikolas eliza ortodoxoa.
* Gymnasiuma.

## Kanpo estekak

* (Kroazieraz) ofiziala
* Datuak: Q3617
* Multimedia: Karlovac / Q3617
# Karlovac eskualdea

Karlovac eskualdea (kroazieraz Karlovačka županija) Kroaziako eskualderik garrantzitsuenetakoa da, barneko Kroaziaren eta kostaldekoaren artean zubi lana egiten baitu eta aldi berean Eslobenia eta Bosnia-Herzegovinarekin mugan baitago. Hiriburua Karlovac da.

## Etnografia

Kroaziarrek %84a osatzen dute eta serbiarrek berriz %11. Hauetaz gain badaude bosniarrak, eslobeniarrak eta albaniarrak.

## Banaketa administratiboa

5 hiri eta 17 udalerrik osatzen dute Karlovac eskualdea.
* Hiriak
** Karlovac
** Ozalj
** Ogulin
** Slunj
** Duga Resa
* Udalerriak
** Barilović
** Bosiljevo
** Cetingrad
** Draganić
** Generalski Stol
** Josipdol
** Kamanje
** Krnjak
** Lasinja
** Netretić
** Plaški
** Rakovica
** Ribnik
** Saborsko
** Tounj
** Vojnić
** Žakanje

## Kanpo estekak

* (Kroazieraz) Karlovac eskualdeko web orria
* Datuak: Q57071
* Multimedia: Karlovac County / Q57071